แก้ปมความเจ็บปวดภายใน
. ซื่อสัตย์กับตัวเองเวลาเผชิญหน้ากับอารมณ์ที่ล้อมรอบสถานการณ์ ถามตัวเองว่าความไม่พอใจนี้เกี่ยวข้องกับความเจ็บปวดในอดีตมากกว่าจะเป็นบุคคลหรือสถานการณ์หรือเปล่า รับรู้ความโกรธหรือความรู้สึกขุ่นเคืองของตัวเอง แต่อย่าไปจมอยู่กับมัน  บางครั้งความโกรธก็เป็นเหมือนยารักษาความรู้สึกไร้อำนาจ เพราะมันทำให้คุณรู้สึกมีอำนาจมากขึ้น แต่จำไว้ว่า ความรู้สึกจะหายไปในที่สุด เพราะฉะนั้นใส่ใจความโกรธให้น้อยลง และมาหาวิธีรักษาอารมณ์ที่ถูกทำร้ายแทนดีกว่า เขียนบันทึกและเน้นไปที่อารมณ์ที่เกี่ยวข้องกับสถานการณ์ อย่าเขียนเกี่ยวกับความโกรธ แต่ให้เน้นความสนใจไปที่ความเจ็บปวด เขียนความรู้สึกของคุณลงไปและเขียนว่ามันเคยเกิดเหตุการณ์แบบนี้มาก่อนไหม มันอาจจะเป็นไปได้ว่าคุณยังยึดติดกับความเจ็บปวดที่แล้วมา และมันก็แสดงออก (และขยายใหญ่กว่าเดิม) ในสถานการณ์ปัจจุบัน การยอมรับจากข้างในคือ การยอมรับชีวิตตามเงื่อนไขชีวิต ซึ่งก็คือการยอมรับและการไม่ขัดขืนต่อสิ่งที่คุณเปลี่ยนแปลงไม่ได้ แม้ว่าความเจ็บปวดจะเป็นสิ่งที่เราต้องเผชิญ แต่การจะทุกข์ไปกับมันหรือไม่นั้นเป็นสิ่งที่เราเลือกได้ การพูดว่า “นี่มันไม่ยุติธรรมเลย” หรือ “ทำไมฉันต้องมาเจออะไรแบบนี้ด้วย” คือการที่คุณกำลังปฏิเสธความเป็นจริงในสถานการณ์ของตัวเอง และพยายามที่จะไม่ให้ความจริงเป็นความจริงสำหรับคุณในช่วงเวลานั้น  การยอมรับจากข้างในหมายถึง การเปลี่ยนความคิดต่อต้านเป็นการยอมรับ “นี่คือชีวิตของฉันในตอนนี้ ฉันไม่ชอบมันและไม่โอเคกับมันเลย แต่มันก็เป็นความจริงของฉันและฉันก็ไม่สามารถเปลี่ยนแปลงสิ่งที่อยู่เหนือการควบคุมของฉันได้ด้วย”  ฝึกยอมรับจากข้างในกับเรื่องเล็กๆ น้อยๆ ก่อน และมันจะช่วยให้คุณค่อยๆ ยอมรับสถานการณ์ที่ใหญ่กว่าและเจ็บปวดมากกว่าได้ในภายหลัง คุณสามารถฝึกการยอมรับจากข้างในได้แม้ในขณะรถติด รอคิวในซูเปอร์มาร์เก็ต หลังทำน้ำหกใส่พรม และระหว่างรอคิวหมอหรือหมอฟันที่ยาวเป็นหางว่าว การฝึกสมาธิมีประโยชน์กับคุณมากมายเหลือคณานับ การทำสมาธิช่วยเพิ่มอารมณ์ที่เป็นบวก ลดความเครียด ช่วยให้คุณรู้สึกถึงเมตตา และช่วยควบคุมอารมณ์ของคุณ การทำสมาธิช่วยให้คุณจัดการความรู้สึกโกรธและความไม่พอใจได้ด้วยการแทนที่มันด้วยเมตตาและความเห็นอกเห็นใจ ยิ่งคุณฝึกสมาธิมากเท่าไหร่ คุณก็จะยิ่งได้ประโยชน์จากมันมากเท่านั้น การเจริญเมตตาภาวนาช่วยฝึกความเมตตาและความเห็นอกเห็นใจผู้อื่น เริ่มจากการนั่งในท่าสบายๆ หลับตาและเริ่มเลือกประโยคที่คุณจะพูดกับตัวเอง เช่น “ฉันอยากจะมอบความรักอย่างไม่มีเงื่อนไขให้ตัวฉันเอง” และพูดออกมา จากนั้นให้พูดประโยคเดียวกันนี้กับคนที่คุณรู้สึกเฉยๆ ด้วย (เช่น พนักงานขายหรือผู้ชายที่ต่อคิวถัดจากคุณ) จากนั้นพูดประโยคเดียวกันนี้กับคนที่คุณไม่พอใจ และสุดท้ายให้พูดประโยคนี้กับสรรพสัตว์ทั้งหลาย (“ฉันอยากจะมอบความรักอย่างไม่มีเงื่อนไขให้สรรพสัตว์ทั้งหลาย”) พอถึงตอนนี้ให้คุณทบทวนตัวเองว่าคุณรู้สึกอย่างไร คุณยังรู้สึกมึนตึงกับคนๆ นั้นอยู่ไหม การจะมองสถานการณ์จากมุมมองของคนอื่นนั้นเป็นเรื่องยากเวลาที่คุณโกรธควันออกหู แต่การแบ่งปันความเห็นอกเห็นใจไปยังคนที่ทำให้คุณเจ็บปวดนั้นสามารถทำให้คุณเข้าใจสถานการณ์ได้ดีขึ้นและช่วยบรรเทาความเจ็บปวด ยิ่งคุณรู้สึกเห็นอกเห็นใจมากเท่าไหร่ ความไม่พอใจก็จะมีบทบาทในชีวิตของคุณน้อยลงเท่านั้น  จำไว้ว่าคุณเองก็ทำผิดและอยากได้รับการยอมรับเหมือนกัน จำไว้ว่ามนุษย์ทุกคนต่างต้องการการยอมรับ แม้ว่าเราทุกคนจะมีปัญหาของเราเองก็ตาม พยายามมองสถานการณ์จากสายตาของอีกคนหนึ่ง เกิดอะไรขึ้นกับคนๆ นั้น เขากำลังเจอเรื่องแย่ๆ ในชีวิตที่ทำให้เขาระเบิดออกมาหรือเปล่า เข้าใจว่าแต่ละคนต่างมีปัญหาให้ต้องรับมือ และเข้าใจว่าบางครั้งความพยายามที่จะรับมือกับปัญหานั้นก็ส่งผลต่อความสัมพันธ์อื่นๆ ไม่มีใครสามารถทำให้คุณรู้สึกเป็นที่รักและได้รับการยอมรับตลอดเวลานอกจากตัวคุณเอง เตือนตัวเองว่าคุณเป็นคนที่มีคุณค่าและน่ารัก เพราะเป็นไปได้ว่าถ้าคุณตั้งมาตรฐานสูงกับคนอื่น คุณเองก็น่าจะตั้งมาตรฐานสูงให้กับตัวเองเช่นเดียวกัน คุณกดดันตัวเองมากเกินไปเวลาที่คุณทำผิดหรือเปล่า ถอยออกมาสักก้าว อย่าลืมรักและเห็นคุณค่าของตัวเองอยู่เสมอ ถ้าคุณมีปัญหากับการรักตัวเอง ให้เริ่มฝึกท่องประโยคที่ว่า “ฉันดีพอที่จะรักและได้รับความรักอย่างเต็มหัวใจ” พูดกับตัวเองแบบนี้ แล้วมันจะเริ่มส่งผลต่อวิธีการที่คุณมองตัวเอง
เข้าใจอารมณ์ความรู้สึกของตัวเอง ฝึกการยอมรับจากข้างใน. ทำสมาธิ. ฝึกเห็นอกเห็นใจผู้อื่น. รักตัวเองอย่างไม่มีเงื่อนไข.
https://www.wikihow.com/Get-Over-Resentment
Resolving Inner Pain